Для прасоўвання сваіх ідэй заходнерусы выкарыстоўваюць розныя гістарычныя матывы. Тут і гісторыя польскіх лагераў для чырвонаармейцаў, узятых у палон палякамі падчас савецка-польскай вайны, якія называюцца не інакш як польскі ГУЛАГі свая трактоўка падзей вызваленчага паходу чырвонай арміі ў Заходнюю Беларусь 17 верасня 1939 года. Якія толькі эпітэты не сустрэнеш у артыкулах адэптаў рускага адзінства. Тут і вялікадзяржаўны польскі шавінізм і пагалоўная паланізацыя і фашысцкі рэжым Пілсудскага і вызваленчая місія чырвонай арміі. Гісторыя тых падзей падаецца ў адпаведнасці з канонамі, прынятымі ў савецкай гістарыяграфіі, паўтараючы тэзы аб нібыта векавым жаданні беларусаў узяднацца са старэйшым братам з Усходу. 